**Najčastejšie kladené otázky (FAQ) k výzve na predkladanie žiadostí o nenávratný finančný príspevok na podporu prechodu poskytovania sociálnych služieb a sociálnoprávnej ochrany detí a sociálnej kurately z inštitucionálnej formy na komunitnú (proces deinštitucionalizácie existujúcich zariadení)**

**IROP-PO2-SC211-2017-17**

Otázka č. 1:

Výzva  ROP-PO2-SC211-2017-17 je začlenená do jednokolového procesu výberu projektov, alebo dvojkolového procesu výberu projektov?

Odpoveď:

Uvedená výzva je jednokolová, t.j. nepredchádza jej výzva na predkladanie projektových zámerov.

Otázka č. 2:

Bude patriť aktivita zameraná na rekonštrukciu budovy s vytvorením novozriadeného Zariadenia opatrovateľskej služby (dve bytové jednotky po 6 miest) medzi oprávnené?

Odpoveď:

Nie, výzva je zameraná na deinštitucionalizáciu existujúcich zariadení sociálnych služieb, pričom podmienkou je predloženie transformačného plánu zariadenia. Pre novovzniknuté zariadenia sociálnych služieb sa plánuje vyhlásenie ďalšej výzvy v rámci ŠC 2.1.1. Odporúčame Vám sledovať webové sídlo RO pre IROP: [www.mpsr.sk](http://www.mpsr.sk).

Otázka č. 3:

Chcela by som sa informovať ohľadom oprávnenosti žiadateľov. Môže byť žiadateľom:
- nezisková organizácia, ktorá v súčasnosti poskytuje sociálnu službu - prepravnú službu a chcela by zakúpiť rodinný dom a po rekonštrukcii objektu zriadiť v ňom zariadenie pre seniorov komunitného charakteru?

- občianske združenie, ktoré vlastní pozemok, v súčasnosti nevykonáva žiadnu sociálnu službu a chcelo by poskytovať v rozostavanom objekte podporované bývanie?

Odpoveď:

Ako vyplýva z názvu výzvy:  Výzva na predkladanie žiadostí o nenávratný finančný príspevok na podporu prechodu poskytovania sociálnych služieb a sociálnoprávnej ochrany detí a sociálnej kurately z inštitucionálnej formy na komunitnú **(proces deinštitucionalizácie existujúcich zariadení**),cieľom výzvy je transformácia už existujúcich veľkokapacitných zariadení na zariadenia na komunitnej úrovni. Na základe uvedeného daní žiadatelia nie sú oprávnení na poskytnutie nenávratného finančného príspevku z výzvy s kódom IROP-PO2-SC211-2017-17.

**RO pre IROP pripravuje výzvu na podporu sociálnych služieb a SPODaSK na komunitnej úrovni, do ktorej sa daní žiadatelia budú môcť prihlásiť a budú oprávnení, ak splnia všetky náležitosti danej výzvy.**

Otázka č. 4:

Vo formulári ŽoNFP máte v ŠC 2.1.1 Podporiť prechod poskytovania sociálnych služieb a zabezpečenia výkonu opatrení sociálnoprávnej ochrany detí a sociálnej kurately v zariadení z inštitucionálnej formy na komunitnú a podporiť rozvoj služieb **starostlivosti o dieťa do troch rokov veku** na komunitnej úrovni a v hospodárskej činnosti ŽoNFP je uvedené  **-** **Starostlivosť o staršie osoby** a osoby so zdravotným postihnutím v pobytových zariadeniach, pre akú cieľovú skupinu je definovaná výzva, pre deti do 3 rokov? Alebo aj pre pobytové zariadenia, kde sú seniori? V MU sú tiež uvedené obe kategórie osôb.

Odpoveď:

Už z názvu výzvy:  Výzva na predkladanie žiadostí o nenávratný finančný príspevok na podporu prechodu poskytovania sociálnych služieb a sociálnoprávnej ochrany detí a sociálnej kurately z inštitucionálnej formy na komunitnú (proces deinštitucionalizácie existujúcich zariadení) je jasné, že o žiadnu podporu starostlivosti o dieťa do 3 rokov veku sa nejedná.

To čo ste skopírovali  je názov špecifického cieľa v plnom znení, ako je uvedený v samotnom operačnom programe.  V časti 1. Formálne náležitosti sa názvy špecifických cieľov  uvádzajú vo všetkých vyše 20 doteraz vyhlásených výzvach v plnom znení, pre informáciu, kde v Operačnom programe je daná oblasť popísaná, ani jedna podmienka poskytnutia príspevku nehovorí o zariadeniach pre deti do 3 rokov veku, venujú sa transformácii sociálnych služieb a SPODaSK, čiže deinštitucionalizácii, tak ako uvádza názov výzvy s kódom IROP-PO2-SC211-2017-17.

Otázka č. 5:

Je možnosťou rekonštruovať bezpečný dom (pre týrané ženy s deťmi), nielen krízové centrum, resp. centrum krízovej intervencie?

Odpoveď:

V podmienke poskytnutia príspevku č.31: Podmienka podpory existujúcich zariadení sociálnych služieb / existujúcich zariadení SPODaSK spojených s bývaním je uvedené: Predmetom podpory existujúcich zariadení SPODaSK sú už existujúce[[1]](#footnote-1)[1] detské domovy (ďalej aj „DeD”) zriadené ako „centrá detí“  a existujúce krízové strediská (ďalej aj „KS”), ktorých cieľom je deinštitucionalizácia zariadenia.

Upozorňujeme žiadateľov, že je potrebné, aby projekty boli v súlade so zákonom č. 448/2008 z. z. o sociálnych službách (v platnom znení) a zákonom č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov (v platnom znení).

Otázka č. 6:

V prílohe nami diskutovanej výzvy č. 4 je uvedená metóda výpočtu pri MU P0070: „..maximálna kapacita objektov v sociálnych službách spojených s bývaním **môže byť po transformácii maximálne 6 miest v 1 bytovej jednotke a maximálne 2 bytové jednotky v 1 objekte** a pod. Započítava sa kapacita transformovaného zariadenia alebo časti zariadenia po zrealizovaní projektu.“

Odpoveď:

V definícii a metóde výpočtu MU P0070 - Kapacita podporených zariadení sociálnych služieb: je okrem iného uvedené: Počet osôb, ktorí môžu využívať **novovzniknuté alebo existujúce (zrekonštruované alebo zmodernizované) zariadenia sociálnych služieb**.

Otázka č. 7:

Nadácia predložila v rámci prípravy ÚMR a RIUS projektový zámer zameraný na podporu zotrvania detí v prirodzenom rodinnom prostredí. Od pôvodného zámeru sme sa trochu posunuli, pôvodne navrhovanú rekonštrukciu existujúcej budovy plánujeme zrealizovať z iných zdrojov. Uvažujeme však aktuálne o vybudovaní 4-5 montovaných domčekov, každý s podlahovou plochou cca 50 m2 (určený jednej rodine v ohrození, s cca 6 osobami) , na tom istom pozemku. Išlo by o transformáciu útulku, ktorý prevádzkujeme v Košiciach. Dodržali by sme tak podmienku výzvy - každý objekt by mal jednu bytovú jednotku pre max. 6 osôb. Všetky objekty však plánujeme postaviť na jednom pozemku, mali by však odlišné súpisné čísla. Vyhovovalo by to takto podmienkam deinštitucionalizácie?

Odpoveď:

Vo Vami uvádzanom príklade nejde o DI, procesu prechodu z inštitucionálnej na komunitnú starostlivosť v rámci podpory nezávislého života a začlenenia osôb so zdravotným postihnutím do spoločnosti a náhrady inštitucionálnej izolácie a segregácie ľudí, vyžadujúcich dlhodobú pomoc a starostlivosť.

V súlade s IROP podporený objekt v sociálnych službách musí byť včlenený do bežnej zástavby obce a primerane vzdialený od iného objektu (v integrovaných podmienkach miestnych komunít), v ktorom sa poskytuje sociálna služba.

Konkrétne k vymedzenej otázke (4-5 domčekov) uvádzame, že nie je možné mať v jednom areáli, na 1 parcele toľko domčekov, ide o sústavne bývanie pre ľudí so ZP.

Otázka č. 8:

Cieľom výzvy je okrem iného podpora rozvoja služieb starostlivosti o dieťa do troch rokov veku komunitnej úrovni. Je v rámci rekonštrukcie, rozširovania a modernizácie vhodných stavebných objektov pre vytvorenie priestorových podmienok na poskytovanie
a zabezpečenie komunitnej starostlivosti v súlade s princípmi deinštitucionalizáci oprávnená **aj rekonštrukcia jaslí?** **Teda, sú jasle zariadením/objektom, ktoré sú v rámci tejto výzvy podporované?**

Odpoveď:

Cieľom výzvy nie je podpora rozvoja služieb starostlivosti o dieťa do troch rokov veku na komunitnej úrovni. Názov výzvy a tým aj oblasť podpory znie: Výzva na predkladanie žiadostí o nenávratný finančný príspevok na podporu prechodu poskytovania sociálnych služieb a sociálnoprávnej ochrany detí a sociálnej kurately z inštitucionálnej formy na komunitnú (proces deinštitucionalizácie existujúcich zariadení).

V rámci jednotného postupu deinštitucionalizácie zariadení sociálnych služieb RO pre IROP odporúča pri príprave investičných projektov transformácie systému sociálnych služieb nasledovné publikácie vydané v rámci Národného projektu Deinštitucionalizácie:

<https://www.ia.gov.sk/sk/narodne-projekty/programove-obdobie-2007-2013/narodny-projekt-di/publikacie-na-stiahnutie> a publikácie na stránke <https://www.employment.gov.sk/sk/rodina-socialna-pomoc/socialne-sluzby/deinstitucionalizacia-socialnych-sluzieb.html>.

Z vyššie uvedeného vyplýva, že podpora jaslí **nie je oprávnená** z danej výzvy.

Otázka č. 9:

Zameriava sa uvedená výzva na deinštitucionalizáciu IBA detí do troch rokov, alebo je určená aj pre ostatné vekové kategórie klientov, t. j. dospelých?

Odpoveď:

Výzva sa zameriava na transformáciu zariadení sociálnych služieb v zmysle zákona č. 448/2008 z. z. o sociálnych službách (v platnom znení)  a transformáciu zariadení SPODaSK v zmysle zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov. Vo výzve a jej príslušných prílohách sa nenachádza Vami spomínané obmedzenie ,,deinštitucionalizáciu IBA detí do troch rokov“.

Otázka č. 10:

Môže o príspevok požiadať aj nezisková organizácia pre zariadenie pre seniorov a špecializované zariadenie, alebo sa to týka len zariadení s deťmi.

Odpoveď:

Už z názvu výzvy: Výzva na predkladanie žiadostí o nenávratný finančný príspevok na podporu prechodu poskytovania **sociálnych služieb** a sociálnoprávnej ochrany detí a sociálnej kurately z inštitucionálnej formy na komunitnú (proces deinštitucionalizácie existujúcich zariadení) je zrejmé, že **daná výzva je aj pre zariadenia sociálnych služieb** – čiže aj pre zariadenie pre seniorov a špecializované zariadenie. Pri splnení všetkých podmienok poskytnutia príspevku je oprávneným žiadateľom aj nezisková organizácia viď. podmienka poskytnutia príspevku výzvy č.1: právna forma.

Otázka č. 11:

Sme Zariadenie pre seniorov – domov dôchodcov, ktoré je rozpočtovou organizáciou zriadené obcou a poskytujeme sociálne služby pre seniorov v zmysle zákona 448/2008,  §35.

Kapacita nášho zariadenia je 88 klientov. V roku 2010 až 2011 naše zariadenie prešlo čiastočnou rekonštrukciou  kde sa dosiahla úplná bezbariérovosť zariadenia. V rámci výzvy by sme sa chceli zapojiť do čiastočnej deinštitucionalizácie zariadenia, kde by časť klientov /24osôb / bola umiestnená do nových priestorov / vybudovanie samostatných rodinných domov s kapacitou 12 klientov/. Vybudované objekty by boli situované v rámci súčasného areálu, ktorý ma rozlohu 2,5ha. Zariadenie je situované v katastrálnom území obce s prístupom ku  základnému občianskemu  vybaveniu.

Môže ZpS – DD sa zapojiť do čiastočnej DI ak vypracuje a bude mať schválený transformačný proces DI /ZpS/ Nové objekty – rodinné domy môžu byť umiestnené v rámci areálu zariadenia?

Odpoveď:

Podporený objekt musí byť včlenený do bežnej zástavby obce a primerane vzdialený od iného objektu, v ktorom sa poskytuje sociálna služba t.j., aby bol objekt pobytovej formy sociálnej služby situovaný v zastavanej časti obce s naviazanosťou na základnú občiansku vybavenosť. V súlade s cieľmi DI je potrebné začleniť prijímateľov pobytových foriem sociálnych služieb (hlavne celoročných) do života komunity a iniciovať ich osobnostný rozvoj. Vytvoriť fyzické prostredie, ktoré umožní čo najvyššiu mieru samostatnosti prijímateľov. Aby sa podarilo naplniť základný cieľ  - začleniť prijímateľov do života komunity, v lokalite musí byť zabezpečená univerzálna dostupnosť dopravy, verejných priestorov, verejných a neverejných služieb, ako aj pracovísk v takom rozsahu, aby ich boli schopní užívať prijímatelia pokiaľ možno samostatne.

Objekty umiestnené priamo v areáli zariadenia nie sú akceptovateľné a nejde o DI.

Otázka č. 12:

Zariadenie ma 2 elokované pracoviská. V jednom pracovisku s kapacitou 80 klientov sa nachádza  domov sociálnych služieb, zariadenie podporovaného bývania, druhé pracovisko s kapacitou 120 je zariadenie pre seniorov.  Pred 3 mesiacmi pre 6 ľudí na prvom pracovisku zriadili bývanie - byt v rodinnom dome, ktorý je prenajatý na dobu neurčitú.  V tom istom dome plánujú zriadiť ešte 1 ďalší byt pre 6 osôb. Žiadateľ má prenajatý ešte ďalší rodinný dom, kde postupne plánuje zriadiť ďalšie 2 bytové jednotky (plánujú zriadiť bývanie v 3 bytových jednotkách pre ďalších 18 klientov tohto zariadenia). Bude sa to považovať za novú službu nakoľko so zriadením každej novej kapacity (bytu) nám bude vydaná nová registrácia.

Je takéto zariadenie oprávnené z hľadiska splnenia podmienky č. 35 vo výzve?  **"Podmienka registrácie novej sociálnej služby alebo zmeny akreditácie subjektu oprávneného na vykonávanie opatrení SPODaSK".**

Odpoveď:

Áno, daná podmienka č.35 je vo výzve pre odkontrolovanie vydania novej registrácie alebo zmeny akreditácie po transformácii. Upozorňujeme na podmienku č. 32: **Podmienka kapacitného zabezpečenia objektov sociálnych služieb spojených s bývaním a objektov SPODaSK spojených s bývaním**  - Podmienkou oprávnenosti aktivít je podpora takých objektov v sociálnych službách spojených s bývaním, ktoré budú mať **maximálne kapacitu 6 miest v 1 bytovej jednotke a maximálne 2 bytové jednotky v 1 objekte** aobjektov SPODaSK spojených s bývaním detí, ktoré sú umiestnené v detských domovoch na základe rozhodnutia súdu s **maximálnou kapacitou 10 miest v 1 bytovej jednotke a maximálne 1 bytovú jednotkou v 1 objekte** (rodinnom dome, byte).

Po splnení všetkých podmienok uvedených vo výzve je dané zariadenie oprávnené čerpať finančné prostriedky z výzvy s kódom: IROP-PO2-SC211-2017-17.

AKTUALIZÁCIA k 30.11.2020

Otázka č.13, 18.2.2020

Pripravujeme Žiadosť o NFP v rámci výzvy IROP-PO2-SC211-2017-17. Žiadateľom je DSS, ktorý poskytuje sociálne služby dospelým, zdravotne postihnutým občanom s duševnými poruchami a poruchami správania celoročnou formou pobytu /bývanie, stravovanie, upratovanie, pranie, žehlenie, oprava a údržba bielizne a šatstva/ ďalšie činnosti ako je  sociálne poradenstvo, záujmová činnosť, kultúrna činnosť, rozvoj pracovných zručností, rekreačná činnosť a úschova cenných vecí.

DSS je rozpočtová organizácia v zriaďovateľskej pôsobnosti Banskobystrického samosprávneho kraja. Žiadateľom je DSS. Predmetom projektu je rekonštrukcia 3 objektov (budov) a výstavba 1 novej budovy.

Podmienka preukázania, že žiadateľ projektom znížil kapacitu na mieste poskytovania sociálnej služby a mieste vykonávania opatrení SPODaSK sa v zmysle výzvy na predkladanie ŽoNFP preukazuje:

**Príloha č. 16 ŽoNFP - Registračná karta zariadenia** nie staršia ako 3 mesiace ku dňu predloženia ŽoNFP (relevantné pre žiadateľov v oblasti sociálnych služieb)/ **Aktuálny doklad o kapacite zariadenia SPODaSK** (relevantné pre žiadateľov v oblasti SPODaSK)

**ALEBO**

**Príloha č. 14a ŽoNFP** – **Výpis z registra poskytovateľov sociálnych služieb** nie starší ako 3 mesiace ku dňu predloženia ŽoNFP (relevantné pre žiadateľov v oblasti sociálnych služieb)

**A**

**Príloha č. 8 ŽoNFP - Čestné vyhlásenie žiadateľa** (Príloha č.3.b Súhrnné čestné vyhlásenie k ŽoNFP Príručky pre žiadateľa) – Do súhrnného čestného vyhlásenia žiadateľ doplní nasledovný text: „projektom bude znížená kapacita na pôvodnom mieste poskytovania sociálnej služby a nebudem znova napĺňať kapacity do pôvodných objektov zariadenia. Zníženie kapacity preukážem overenou kópiou registračnej karty zariadenia/výpisu z registra poskytovateľov sociálnych služieb**[[2]](#footnote-2)[1]**, ktorú predložím v jednotlivých  následných monitorovacích správach projektu počas obdobia udržateľnosti projektu “.

**V zmysle uvedeného môžeme uvedenú podmienku splniť predložením Výpisu z registra poskytovateľov sociálnych služieb a čestným vyhlásením (príloha č.8) a teda príloha č. 16 je nerelevantná?**

**Registračná karta sa vydáva len pri 1. registrácii poskytovateľa. Neskôr sa vydáva výpis z registra poskytovateľov sociálnych služieb, ktorý obsahuje všetky údaje, ktoré sú uvedené aj v registračbej karte.**

Odpoveď:

overenie danej podmienky je potrebné naplniť tak, že žiadateľ predloží **buď** Registračnú karta zariadenia, **alebo** Výpis z registra poskytovateľov sociálnych služieb, podľa toho, ktorá z uvedených možností je pre neho relevantná. Žiadateľ **zároveň** predloží **aj** Čestné vyhlásenie, presne tak ako ste to popísali.

Otázka č.14, 5.2.2020

pripravujeme Žiadosť o NFP v rámci výzvy IROP-PO2-SC211-2017-17. Žiadateľom je DSS, ktorý poskytuje sociálne služby dospelým, zdravotne postihnutým občanom s duševnými poruchami a poruchami správania celoročnou formou pobytu /bývanie, stravovanie, upratovanie, pranie, žehlenie, oprava a údržba bielizne a šatstva/ ďalšie činnosti ako je  sociálne poradenstvo, záujmová činnosť, kultúrna činnosť, rozvoj pracovných zručností, rekreačná činnosť a úschova cenných vecí.

DSS je rozpočtová organizácia v zriaďovateľskej pôsobnosti samosprávneho kraja. Žiadateľom je DSS.

Predmetom projektu je rekonštrukcia 3 objektov (budov) a výstavba 1 novej budovy.

V rámci oprávnených aktivít v zmysle výzvy zodpovedajú tieto aktivity aktivitám A) *rekonštrukcia, rozširovanie a modernizácia vhodných stavebných objektov pre vytvorenie priestorových podmienok na poskytovanie a zabezpečenie komunitnej starostlivosti v súlade s princípmi DI;* a B) *zriaďovanie a výstavba nových stavebných objektov zariadení sociálnych služieb vrátane tých, ktoré poskytujú inovatívne formy komunitnej starostlivosti;*

Hlavná aktivita č. 1: Novostavba objektu Domova sociálnych služieb, zariadenie podporovaného bývania. *C) zriaďovanie a výstavba nových stavebných objektov zariadení sociálnych služieb vrátane tých, ktoré poskytujú inovatívne formy komunitnej starostlivosti;*

Hlavná aktivita č. 2: Stavebné úpravy, prístavba a nadstavba objektu Domova sociálnych služieb – objekt XY*. A) rekonštrukcia, rozširovanie a modernizácia vhodných stavebných objektov pre vytvorenie priestorových podmienok na poskytovanie a zabezpečenie komunitnej starostlivosti v súlade s princípmi DI;*

Hlavná aktivita č. 3: Stavebné úpravy a prístavba rampy objektu Domova sociálnych služieb – Dankov dom. *A) rekonštrukcia, rozširovanie a modernizácia vhodných stavebných objektov pre vytvorenie priestorových podmienok na poskytovanie a zabezpečenie komunitnej starostlivosti v súlade s princípmi DI;*

Hlavná aktivita č. 4: Stavebné úpravy, nadstavba a prístavba objektu Domova sociálnych služieb – č. 84*. A) rekonštrukcia, rozširovanie a modernizácia vhodných stavebných objektov pre vytvorenie priestorových podmienok na poskytovanie a zabezpečenie komunitnej starostlivosti v súlade s princípmi DI;*

Hlavná aktivita č. 5: Investovanie do materiálno-technického vybavenia Domova sociálnych služieb pri poskytovaní transformovaných sociálnych služieb. *E) investovanie* *do materiálno-technického vybavenia zariadení v prirodzenom rodinnom a otvorenom prostredí*

**Otázka: Pri aktivitách typu A) sa budú okrem rekonštrukcie, rozširovania a modernizácie objektov realizovať aj práce zamerané na zateplenie budov a výmenu otvorových konštrukcií. Je nutné v rámci projektu vykazovať aj aktivitu f – opatrenia na zvýšenie energetickej hospodárnosti budov ? Alebo je možné ponechať tieto výdavky na zateplenie a otvorové konštrukcie v rámci príslušných aktivít rekonštrukcie a modernizácie?**

Odpoveď:

**postup kedy je nutné zahrnúť výdavky pod typ aktivity f. sú nasledovné:**

1. Pri zateplení obvodového plášťa (vrátane strechy) a výmene otvorov na budove (okná, dvere a pod.) platí:

Podmienky energetickej hospodárnosti budov určuje zákon č. 555/2005 Z. z. o energetickej hospodárnosti budov a o zmene a doplnení niektorých zákonov. V zmysle § 2 ods. 7 tohto zákona: „*Významnou obnovou budovy sú stavebné úpravy existujúcej budovy, ktorými sa vykonáva zásah do jej obalovej konštrukcie v rozsahu viac ako 25 % jej plochy, najmä zateplením obvodového plášťa a strešného plášťa a výmenou pôvodných otvorových výplní. Významnú obnovu budovy možno uskutočniť jej jednorazovou stavebnou úpravou alebo postupnými čiastkovými stavebnými úpravami.“* V prípade významnej obnovy budovy je nutná energetická certifikácia. Typ aktivity f. pri existujúcich budovách sa teda použije len v prípade, ak ide o významnú obnovu budovy podľa textu vyššie, nakoľko v týchto prípadoch je nutná energetická certifikácia. Uvedené platí aj pri nadstavbách a prístavbách.

1. Ak je predmetom projektu výmena zdroja tepla a vykurovacieho systému, je nutné výdavky zaradiť pod typ aktivity f. Uvedené platí i v prípade, ak je predmetom iba výmena zdroja tepla. Naopak, pri výmene výlučne vykurovacieho systému (napr. radiátory), tieto výdavky nie je nutné zahŕňať pod typ aktivity f.
2. Pri projektoch, kde je predmetom novostavba, sa typ aktivity f. neaplikuje.

Otázka č.15, 5.2.2020

chcela by som sa informovat ohladom vyzvy [IROP-PO2-SC211-2017-17](http://www.mpsr.sk/index.php?navID=1124&navID2=1124&sID=67&id=12065). V nasej obci prave prebieha vystavba zariadenia pre seniorov, ktoru bude prevadzkovat obec.
Predpokladame, ze budova bude skolaudovana do 9/2020. V tom case poziadame VÚC o registráciu zariadenia. Kedze stavbu financujeme zo SFRB, potrebujeme
do zariadenia nakupit nabytok, zariadenie kuchyne a viacmiestny automobil na prevoz klientov. Mozme reagovat na uvedenu vyzvu, aj ked este nemame zaregistrovane
zariadenie na VUC? Je mozne podat ziadost na uvedenu vyzvu a dodatočne dolozit k podpisu zmluvy v pripade schvalenia ziadosti dolozit rozhodnutie k prevadzkovaniu zariadenia?
Potrebujeme financnu pomoc, nakolko je zriadenie zariadenia narocne. V nasom okrese su iba tri zariadenia, ktore maju poradovniky cakatelov na socialnu sluzbu priemerne 100 osob,
co nie je vzhladom na zvysovanie poctu obyvatelov v poproduktivnom veku nepostacujuce.

Odpoveď:

podstatou výzvy na predkladanie žiadostí o nenávratný finančný príspevok na podporu prechodu poskytovania sociálnych služieb a sociálnoprávnej ochrany detí a sociálnej kurately z inštitucionálnej formy na komunitnú

(proces deinštitucionalizácie existujúcich zariadení), s kódom výzvy IROP-PO2-SC211-2017-17, je prechod **už existujúceho zariadenia inštitucionálneho charakteru** s kapacitou nad 40 miest v zariadení sociálnych služieb zaregistrované v registri poskytovateľov sociálnych služieb vedenom na príslušnom vyššom územnom celku, poskytujúce sociálnu službu pobytovou formou pre fyzické osoby odkázané na pomoc inej fyzickej osoby a pre fyzické osoby, ktoré dovŕšili dôchodkový vek **na komunitnú formu poskytovania** menovaných **služieb**. Zároveň, podmienkou oprávnenosti aktivít je podpora takých objektov v sociálnych službách spojených s bývaním, ktoré budú mať maximálnu kapacitu 12 miest v jednom objekte a s maximálnou kapacitou 6 miest v jednej bytovej jednotke, pričom **projekt**, ktorý je predmetom ŽoNFP, **musí byť z hľadiska navrhovanej činnosti v súlade s legislatívou SR, v súlade s príslušnými národnými stratégiami a v súlade s Transformačným plánom zariadenia.**

Žiaľ, na základe vyššie uvedeného a na základe Vami popísanej situácie nie je možné aby ste sa zapojili do predmetnej výzvy, nakoľko podstatou vášho projektu by bolo vybudovanie nového zariadenia pre seniorov a nie deinštitucionalizácia existujúceho zariadenia.

Otázka č.16, 31.1.2020

pripravujeme Žiadosť o NFP v rámci výzvy IROP-PO2-SC211-2017-17. Žiadateľom je DSS, ktorý poskytuje sociálne služby dospelým, zdravotne postihnutým občanom s duševnými poruchami a poruchami správania celoročnou formou pobytu /bývanie, stravovanie, upratovanie, pranie, žehlenie, oprava a údržba bielizne a šatstva/ ďalšie činnosti ako je  sociálne poradenstvo, záujmová činnosť, kultúrna činnosť, rozvoj pracovných zručností, rekreačná činnosť a úschova cenných vecí.

Predmetom projektu je rekonštrukcia 3 objektov (budov) a výstavba 1 novej budovy.

Na dokladovanie podmienky oprávnenosti č. 28 (vplyv na ŽP) a č. 29 (NATURA 2000) sme požiadali v zmysle Príručky pre žiadateľov príslušné orgány o vyjadrenie k projektu.

**Prosíme o odpoveď, či sú vyjadrenia príslušných orgánov k posudzovaniu vplyvov na ŽP a podľa zákona o ochrane prírody a krajiny (§ 9, ods.2) v zmysle požiadaviek vyhlasovateľa výzvy.**

Obsahovo totožné vyjadrenie máme vydané ku každému objektu, ktorý sa realizuje v rámci projektu

Odpoveď:

pri predkladaní ŽoNFP, je žiadateľ v zmysle príručky pre žiadateľa povinný pre splnenie predmetných podmienok poskytnutia príspevku predložiť spolu so ŽoNFP dokumenty, ktoré vydávajú príslušné orgány, či už v zmysle Zákona o posudzovaní vplyvov na životné prostredie (posudzovanie vplyvu na životné prostredie), alebo v zmysle zákona o ochrane prírody a krajiny (dopad na územia sústavy NATURA 2000).

RO pre IROP v procese administratívnej kontroly ŽoNFP posudzuje splnenie predmetných podmienok poskytnutia príspevku na základe vydaných dokumentov ( napr. stanovisko, rozhodnutie, vyjadrenie príslušného orgánu). Tieto dokumenty musia byť vydané v zmysle vyššie uvedených zákonov príslušným orgánom tak, aby RO pre IROP na základe nich vedel rozhodnúť či projekt, ktorý je predmetom ŽoNFP je alebo nie je v súlade s požiadavkami v oblasti posudzovania vplyvov navrhovanej činnosti na životné prostredie, resp. či projekt, ktorý je predmetom ŽoNFP a ktorý z hľadiska svojich aktivít zasahuje do územia sústavy NATURA 2000 nemá významný nepriaznivý vplyv na územia sústavy NATURA 2000.

Za formát a štruktúru vydaných dokumentov zodpovedajú príslušné orgány, ktoré vydávajú predmetné dokumenty (stanovisko, rozhodnutie, resp. vyjadrenie). Splnenie podmienok poskytnutia príspevku je predmetom administratívneho overenia a následného odborného hodnotenia v procese hodnotenia ŽoNFP.

Otázka č.17, 22.1.2020

pripravujeme Žiadosť o NFP v rámci výzvy IROP-PO2-SC211-2017-17. Žiadateľom je DSS, ktorý poskytuje sociálne služby dospelým, zdravotne postihnutým občanom s duševnými poruchami a poruchami správania celoročnou formou pobytu /bývanie, stravovanie, upratovanie, pranie, žehlenie, oprava a údržba bielizne a šatstva/ ďalšie činnosti ako je  sociálne poradenstvo, záujmová činnosť, kultúrna činnosť, rozvoj pracovných zručností, rekreačná činnosť a úschova cenných vecí.

DSS je rozpočtová organizácia v zriaďovateľskej pôsobnosti samosprávneho kraja. Žiadateľom je DSS.

Predmetom projektu je rekonštrukcia 3 objektov (budov) a výstavba 1 novej budovy. Rozpočet stavebných prác máme vypracovaný autorizovanou osobou.

V rámci formulára Priloha 3.f.1\_Rozpočet projektu uvedeného vo výzve na predkladanie ŽoNFP je v hárku c) – Položkový rozpočet projektu, uvedená poznámka:  Žiadatel môže po dohode s RO/SO predložiť aj iný formát podrobného položkového rozpočtu projektu. Minimálny rozsah položkového rozpočtu musí zostať zachovaný.

**Vzhľadom na veľký rozsah položiek stavebných prác pre 4 stavebné objekty si Vás dovoľujeme požiadať o možnosť použitia rozpočtu z projektovej dokumentácie, upraveného tak, aby zodpovedal minimálnemu rozsahu danému prílohou č. 3.f.1 (doplnením stĺpcov, respektíve inou úpravou podľa Vašich pokynov). Rozpočet z PD pre 1 vybraný stavebný objekt zasielame v prílohe mailu pre možnosť posúdenia našej žiadosti.**

Odpoveď:

žiadateľ môže predložiť aj iný formát podrobného položkového rozpočtu, pričom je ale povinný zachovať minimálny rozsah položkového rozpočtu, ktorý je zadefinovaný v rámci prílohy 3.f.1 príručky pre žiadateľa. Na základe uvedeného, môže žiadateľ predložiť aj položkový rozpočet z projektovej dokumentácie, pričom je ale povinný doplniť do predmetného rozpočtu stĺpce tak, aby bol zachovaný minimálny rozsah, zadefinovaný v prílohe 3.f.1.

V prílohe položkového rozpočtu, je žiadateľ povinný uviesť minimálne tieto stĺpce:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.** | **Názov výdavku** | **Skupina výdavkov** | **Merná jednotka** | **Množstvo** | **Jednotková cena**  | **Výdavky celkovo bez DPH** | **Oprávnené výdavky bez DPH** | **Neoprávnené výdavky bez DPH** |

Tiež musia byť uvedené aj riadky s názvom „hlavných aktivít“, aby bolo jasné, ktorej aktivity sa predmetný položkový rozpočet týka. Zároveň je potrebné doplniť aj riadky „Celkom“ , „DPH“ a „Celkom s DPH“

Otázka č.18, 14.11.2019

pripravujeme Žiadosť o NFP v rámci výzvy IROP-PO2-SC211-2017-17. Žiadateľom je DSS, ktorý poskytuje sociálne služby dospelým, zdravotne postihnutým občanom s duševnými poruchami a poruchami správania celoročnou formou pobytu /bývanie, stravovanie, upratovanie, pranie, žehlenie, oprava a údržba bielizne a šatstva/ ďalšie činnosti ako je  sociálne poradenstvo, záujmová činnosť, kultúrna činnosť, rozvoj pracovných zručností, rekreačná činnosť a úschova cenných vecí.

Do rozpočtu projektu chceme dať pozemok, na ktorom sa bude stavať nový objekt DSS a nákup budovy, ktorá sa v rámci projektu bude rekonštruovať pre DSS. Obe nehnuteľnosti spĺňajú podmienky oprávnenosti v zmysle výzvy na predkladanie ŽoNFP a súvisiacich dokumentov.

Znalecké posudky pre obe nehnuteľnosti boli spracované v novembri 2018 v zmysle legislatívy. Následne v decembri 2018  boli podpísané kúpne zmluvy na obe nehnuteľnosti. Sú tieto dokumenty (znalecké posudky a kúpne zmluvy) postačujúce pre dokladovanie ceny do rozpočtu? Ak sa Žiadosť o NFP bude predkladať cca v januári/februári 2020, je znalecký posudok z novembra 2018 akceptovateľný?

Odpoveď:

V zmysle Príručky pre žiadateľa verzia 3.1, Príloha 2a\_Pravidla\_OV je v kapitole 4.1 Nehnuteľnosti uvedené, že **znalecký posudok nesmie byť starší ako 1 rok**.

Príručka pre žiadateľa zároveň stanovuje v podmienke poskytnutia príspevku č. 17 „Podmienka, že výdavky projektu sú oprávnené“ **znalecký alebo odborný posudok** ako **podklad k rozpočtu projektu.**

Otázka č.19, 13.11.2019

Pripravujeme Žiadosť o NFP v rámci výzvy IROP-PO2-SC211-2017-17. Žiadateľom je DSS, ktorý poskytuje sociálne služby dospelým, zdravotne postihnutým občanom s duševnými poruchami a poruchami správania celoročnou formou pobytu /bývanie, stravovanie, upratovanie, pranie, žehlenie, oprava a údržba bielizne a šatstva/ ďalšie činnosti ako je  sociálne poradenstvo, záujmová činnosť, kultúrna činnosť, rozvoj pracovných zručností, rekreačná činnosť a úschova cenných vecí.

V Integrovanom regionálnom operačnom programe 2014- 2020, str. 61 je uvedené: „Podpora z IROP je zameraná najmä na transformáciu veľkokapacitných zariadení s celoročným pobytom a rozvoj alternatívnych sociálnych služieb komunitného charakteru. Podporované budú predovšetkým investície do stavieb, vrátane materiálno-technického vybavenia zabezpečujúcich bytovú situáciu klientov ...“

Samostatnou oprávnenou aktivitou projektu je aktivita e: investovanie do materiálno-technického vybavenia zariadení ...

Pravidlá oprávnenosti výdavkov pre IROP uvádzajú k prioritnej osi 2 relevantné podpoložky od 713001 až po 713006. Príloha č. 5 Výzvy na predkladanie ŽoNFP stanovuje ako oprávnené výdavky len výdavky 713001 (interiérové vybavenie) a 713004 (prevádzkové stroje, prístroje, zariadenia, technika, náradie).

Vzhľadom na to, že cieľom projektu je transformácia zariadenia a vytvorenie rodinného typu zázemia pre klientov DSS, obraciame sa na Vás s otázkou o oprávnenosti výdavkov na materiálno-technické vybavenie vytvorených bytových jednotiek.

1. Interiérové vybavenie – ak jednotková cena je pod 1 700 Eur (čo pri rešpektovaní princípov deinštitucionalizácie a princípov hospodárnosti je 85% materiálno-technického vybavenia)
2. Výpočtová technika – pre prácu s klientami a ich zapojenie do inkluzívnych aktivít
3. Elektrospotrebiče – ak jednotková cena je pod 1 700 Eur (štandardné, nie veľkokapacitné)

Odpoveď:

V zmysle uvedeného RO pre IROP vydal metodický výklad č. 1 k definovaniu kapitálových výdavkov v rámci výziev Prioritnej osi 2 IROP, ktorý je zverejnený na webovom sídle IROP.

Otázka č.20, 13.11.2019

Súčasťou rozpočtu na stavebné práce (ktorý vypracovala autorizovaná osoba), môžu byť vstavané nábytkové prvky vrátane vstavaných spotrebičov, ak sú súčasťou PD?

Odpoveď:

Na veci, ktoré nezahŕňajú stavebné práce napr. ako sú vstavané nábytkové prvky a spotrebiče musí byť vypracovaný samostatný prieskum trhu.

Otázka č.21, 13.11.2019

Vo výzve na predkladanie ŽoNFP s kódom IROP-PO2-SC211-2017-17 (aktualizácia č. 11) je na strane 20 uvedená podmienka poskytnutia príspevku č. 35: Podmienka registrácie novej sociálnej služby alebo zmeny akreditácie subjektu oprávneného na vykonávanie opatrení SPODaSK. V popise podmienky je uvedené: Žiadateľ, ktorý realizáciou projektu vytvorí novú sociálnu službu, je povinný túto skutočnosť deklarovať doručením výpisu z registra poskytovateľov sociálnych služieb ... pri tejto vete je uvedené číslo 62 ako poznámka pod čiarou, ale táto poznámka (62) chýba medzi poznámkami. Táto poznámka nie je uvedená v žiadnej uverejnenej aktualizácii danej výzvy.

Je podmienka č. 35 obligatórna? Je vytvorenie novej sociálnej služby dobrovoľné a podmienka č. 35 sa uplatňuje len v prípade relevancie?

Odpoveď:

Poznámka pod čiarou č. 62 je chybou v písaní. Na text „žiadateľ, ktorý realizáciou projektu vytvorí novú sociálnu službu“ sa nevzťahuje žiadne dodatočné vysvetlenie prostredníctvom poznámky.

Podmienka č. 35 vychádza z charakteru projektu, ktorý musí byť v súlade s transformačným plánom. V prípade, že realizáciou projektu nedôjde k vzniku novej sociálnej služby (ale iba k transformácii zariadenia so zmenou miesta výkonu), odporúčame žiadateľovi túto skutočnosť uviesť do súhrnného čestného vyhlásenia. Podmienka sa uplatňuje v prípade relevancie.

Otázka č.22, 19.8.2019

ÚPSVR ako oprávnený žiadateľ, ktorý má schválené žiadosti o NFP na štyri projekty v rámci prioritnej osi 2 Ľahší prístup k efektívnym a kvalitnejším verejným službám. V týchto dňoch realizujeme proces verejného obstarávania na stavebné práce a stavebné dozory.

Máme takú skúsenosť, že na vyhlásené verejné obstarávanie nám neprišla ani jedna ponuka.

Naša otázka znie:

* ***Ak nám nebola predložená ani jedna ponuka a verejné obstarávanie budeme opakovať za tých istých podmienok ako prvé verejné obstarávanie ( nemenia sa súťažné podklady), máme povinnosť poslať opätovne dokumentáciu z VO na prvú ex-ante kontrolu, alebo môžeme vyhlásiť opakované Verejné obstarávanie aj bez prvej ex-ante kontroly.***

Odpoveď:

za predpokladu, že nedôjde k takej zmene zákona o verejnom obstarávaní, ktorá by mala za následok povinnosť aktualizácie súťažných podmienok a v prípade že VO budete opakovať za tých istých podmienok, je to zbytočné posielať.

Otázka č.23, 22.2.2019

prosíme o usmernenie k výzve s kódom: IROP-PO2-SC211-2017-17 (deinštitucionalizácia veľkokapacitných zariadení sociálnych služieb).

Žiadateľ sa plánuje zapojiť do výzvy na podporu prechodu poskytovania sociálnych služieb a sociálnoprávnej ochrany detí a sociálnej kurately z inštitucionálnej formy na komunitnú (proces deinštitucionalizácie existujúcich zariadení) so zariadením sociálnych služieb „Centrum sociálnych služieb“ s celkovou kapacitou 151 osôb. Súčasťou zariadenia sú 3 pracoviská:

• pracovisko 1 (kapacita 58 osôb - prevažne seniori),

• pracovisko 2 (kapacita 78 osôb - muži, mentálny a psychický postih),

• pracovisko 3 (kapacita 15 osôb – ženy, mentálny a psychický postih).

Predmetom plánovaného projektu je realizácia aktivít v zariadení sociálnych služieb v pracovisku 2 . V rámci projektu sa vytvorí komunitné bývanie pre 12 osôb, čím sa zníži kapacita zariadenia na pracovisku Zákamenné na 66 osôb.

1. Je takýto projekt vhodný na predloženie v rámci výzvy na DI?

Odpoveď:

Čiastočná deinštitucionalizácia je možná pri dodržaní všetkých podmienok poskytnutia príspevku.

1. Bolo by možné, po znížení kapacity v zariadení v pracovisku 2, zriadiť v uvoľnených priestoroch pracoviska zároveň nový druh sociálnej služby s denným resp. týždenným pobytom? Uvedené by bolo realizované mimo plánovaného projektu, z vlastných zdrojov žiadateľa.

Odpoveď:

V zmysle podmienky poskytnutia príspevku č. 34 výzvy Podmienka preukázania, že žiadateľ projektom znížil kapacitu na mieste poskytovania sociálnej služby a mieste vykonávania opatrení SPODaSK je uvedené:

Projekt, ktorý je predmetom ŽoNFP, musí byť v súlade s procesom prechodu od inštitucionálnej starostlivosti ku komunitným službám s cieľom postupného alebo úplného zrušenia inštitucionálnych služieb starostlivosti, z čoho vyplýva, že žiadateľ **nesmie znova napĺňať kapacity do pôvodných objektov zariadení**, pokiaľ nejde o objekty v sociálnych službách s maximálnou kapacitou 12 miest v jednom objekte a s maximálnou kapacitou 6 miest v jednej bytovej jednotke a objekty SPODaSK s maximálnou kapacitou 10 miest v 1 bytovej jednotke a v 1 objekte (rodinnom dome, byte). Žiadateľ preukazuje zníženie kapacity na pôvodnom mieste poskytovania sociálnej služby / v pôvodnom zariadení SPODaSK v jednotlivých následných monitorovacích správach projektu počas obdobia udržateľnosti projektu. V prípade úplnej transformácie zariadenia sociálnych služieb alebo zariadenia SPODaSK, žiadateľ predkladá čestné vyhlásenie o úplnej transformácii zariadenia

Otázka č.24, 8.11.2018

Programový dokument Integrovaný regionálny operačný program 2014-2020 verzia 3.1 vo veci oprávneného obdobia odkazuje na Príručku pre žiadateľa, Prílohu č. 2a Pravidlá oprávnenosti výdavkov pre IROP, kde sa uvádza:

„Výdavok musí skutočne vzniknúť a byť uhradený prijímateľom **medzi 1. januárom 2014 a 31. decembrom 2023,** pokiaľ v príslušnej výzve nie je stanovené inak, alebo pokiaľ sa výdavok netýka zmeny a doplnenia operačného programu.“

**Naša otázka znie :**

**Aký je maximálny možný termín ukončenia realizácie hlavných aktivít projektu (stavebných prác)?**

Je možné začať s hlavnou aktivitou - stavebnými prácami napr. v januári 2022, keď budú ukončené v januári 2023?

Výdavky budú uhradené do 30.06.2023, záverečná  Žiadosť o platbu bude predložená 07/2023.

Odpoveď:

v rámci výzvy nie je stanovená maximálna ani minimálna dĺžka realizácie projektu, pri dodržaní časovej oprávnenosti výdavkov projektu, ktorá je uvedená v prílohe Príručky pre žiadateľa – Príloha č. 2a: Pravidla oprávnenosti výdavkov pre IROP.

V rámci Prílohy č. 2a *Pravidlá oprávnenosti výdavkov pre IROP* je uvedené, že výdavok musí skutočne vzniknúť a byť uhradený prijímateľom medzi 1. januárom 2014 a 31. decembrom 2023.

**Maximálny možný termín ukončenia realizácie hlavných aktivít projektu (stavebných prác) musí byť určený tak, aby žiadateľ/prijímateľ splnil uvedené pravidla.**

Otázka č.25, 26.9.2018

ÚPSVR ako oprávnený žiadateľ má možnosť zakúpiť pozemok, na ktorom, vzhľadom na rozlohu, je možné postaviť dva, respektíve tri rodinné domy pre deti z detských domovov.

Pozemok by sme dali rozdeliť na dve, respektíve tri samostatné parcely. Samostatné parcely by boli oplotené, každá parcela by mala samostatný vchod, každý dom by mal samostatné popisné číslo.

Vyhovovalo by takéto riešenie podmienkam deinštitucionalizácie a teda boli by takto vynaložené finančné prostriedky považované za oprávnené?

Odpoveď:

Proces deinštitucionalizácie existujúcich zariadených je podmienený podmienkou Integrovaného regionálneho operačného programu, čl. 2.2.1.2 Hlavné zásady výberu operácií pre Špecifický cieľ 2.1.1 kde je uvedené:

„*podporený projekt musí byť včlenený do bežnej zástavby obce a primerane vzdialený od iného objektu, v ktorom sa poskytuje sociálna služba*." V zmysle uvedeného nemôžu byť jednotlivé objekty na jednom pozemku, musia byť rozmiestnené na oddelených parcelách (nesmú mať spoločnú hranicu), zároveň v súlade s Transformačným plánom zariadenia. Projekt musí byť realizovaný v intraviláne obce. Objekty nesmú byť koncentrované **v blízkom susedstve s iným zariadením sociálnych služieb a SPODaSK** a/alebo so zariadením podporeným v rámci tejto výzvy.

Otázka č.26, 23.8.2019

ÚPSVR ako oprávnený žiadateľ realizoval verejné obstarávanie na projektovú dokumentáciu. Finančné náklady na vypracovanie projektovej dokumentácie by sme chcel zahrnúť do rozpočtu projektu, ktorý plánujeme podať.

Verejné obstarávanie bolo realizované cez EVO servis ako zákazka s nízkou hodnotou.  V súlade s Príručkou k procesu verejného obstarávania verzia 2.0 proces VO podlieha štandardnej ex-post kontrole.

Je dostačujúce, ak bude kontrole VO poskytnutý prístupový kód do EVO servisu a na základe prístupu skontroluje proces,, alebo je potrebné zdokumentovať priebeh VO v papierovej podobe, eventuálne na CD a zaslať na RO, respektíve SORO?

Odpoveď:

Nie je nevyhnutné predložiť dokumentáciu v papierovej forme. Je však nevyhnutné vložiť kompletnú dokumentáciu do ITMS2014+.

Otázka č.27, 20.6.2018

Chcela by som Vás poprosiť o zodpovedanie otázky oprávnenosti žiadateľa v súvislosti so zapojením sa do výzvy IROP-PO2-SC211-2017-17.

Žiadateľom by bolo veľkokapacitné zariadenie, ktoré doteraz neprešlo úplnou deinštitucionalizáciou.  Zariadenie sa stavebne rozlišuje na blok A, blok C a blok B (v ktorom sú administratívne priestory, jedáleň a spoločenská miestnosť). V prílohe zasielame aj situáciu.

Bol by žiadateľ oprávnený v takejto výzve, ak by nad blokom B navrhol nadstavbu, kde by vznikol priestor pre maximálne 12 klientov? Žiadateľ nebol doteraz oprávneným v žiadnej výzve a z hľadiska ďalšieho vývoja by potreboval podporu zo strany Poskytovateľa.

Odpoveď:

Vami opisované riešenie **nespĺňa podmienku č. 34, že žiadateľ projektom znížil kapacitu na mieste poskytovania sociálnej služby a mieste vykonávania opatrení SPODaSK.**

Výzva je zameraná na podporu prechodu poskytovania sociálnych služieb a sociálnoprávnej ochrany detí a sociálnej kurately z inštitucionálnej formy na komunitnú, t.j. na deinštitucionalizáciu existujúcich zariadení. Podmienkou poskytnutia príspevku je, že projekt, ktorý je predmetom ŽoNFP musí byť v súlade s procesom prechodu od inštitucionálnej starostlivosti ku komunitným službám s cieľom postupného alebo úplného zrušenia inštitucionálnych služieb starostlivosti, z čoho vyplýva, že žiadateľ nesmie znova napĺňať kapacity do pôvodných objektov zariadení.  **Žiadateľ preukazuje zníženie kapacity na pôvodnom mieste poskytovania sociálnej služby / v pôvodnom zariadení SPODaSK v jednotlivých následných monitorovacích správach projektu počas obdobia udržateľnosti projektu.**

Otázka č.28, 15.5.2018

Žiadateľom by bolo veľkokapacitné zariadenie, ktoré doteraz neprešlo procesom deinštitucionalizácie. Zariadenie má kapacitu 130 klientov.

Žiadateľ má v pláne zrekonštruovať jeden z blokov zariadenia. V danom bloku sa nachádza 18 izieb s kapacitou 36 klientov. Rekonštrukciou by sa vytvorilo 10 izieb pre dvoch klientov, a 4 samostatné izby, t.j. maximálna kapacita 24 klientov. Rekonštrukcia by zabezpečila vybudovanie samostatných sociálnych zariadení a zároveň by sa znížila kapacita zariadenia.

Bude žiadateľ oprávneným s ohľadom na podmienku 32. Výzvy? ( maximálna kapacita 12 miest v jednom objekte)

Prípadne, ak žiadateľ nie je oprávnený, ako si má rozvrhnúť izby v jednom bloku aby spĺňal dané podmienky.

Odpoveď:

v **Podmienke č. 32 kapacitného zabezpečenia objektov sociálnych služieb spojených s bývaním a objektov SPODaSK spojených s bývaním***,* sa uvádza, že: „*Podmienkou oprávnenosti aktivít je podpora takých objektov v sociálnych službách spojených s bývaním, ktoré budú mať maximálnu kapacitu 12 miest v jednom objekte a s maximálnou kapacitou 6 miest v jednej bytovej jednotke a objektov SPODaSK spojených s bývaním detí, ktoré sú umiestnené v detských domovoch na základe rozhodnutia súdu s maximálnou kapacitou 10 miest v 1 bytovej jednotke a maximálne 1 bytovú jednotkou v 1 objekte (rodinnom dome, byte)*.“ Táto podmienka, ako aj ostatné podmienky poskytnutia príspevku sú záväzné a žiadateľ je povinný ich splniť.

Podľa Vášho popisu situácie,  opísané riešenie nespĺňa vyššie uvedenú podmienku Výzvy. Nakoľko nám nie je zrejmé čo znamená blok zariadenia, chceli by sme Vašu pozornosť upriamiť  na podmienku Integrovaného regionálneho operačného programu, čl. 2.2.1.2 Hlavné zásady výberu operácií pre Špecifický cieľ 2.1.1 kde je uvedené: „*podporený projekt(objekt) musí byť včlenený do bežnej zástavby obce a primerane vzdialený od iného objektu, v ktorom sa poskytuje sociálna služba*." V zmysle uvedeného nemôžu byť jednotlivé deinštitucionalizované objekty na jednom pozemku, musia byť rozmiestnené na oddelených parcelách, zároveň v súlade s Transformačným plánom zariadenia

Otázka č.29, 15.11.2017

chceli by sme sa informovať ohľadne aktuálnej výzvy IROP-PO2-SC211-2017-17

Sme existujúce zariadenie sociálnych služieb (domov dôchodcov)  s kapacitou 60 lôžok a chceli by sme deinštitucionalizovať minimálne 12 lôžok.  V prílohe zasielame náčrt situácie. Existujúce zariadenie sa nachádza na 10257 m na samostatnej parcele a na druhej parcele na tom istom LV na 2298 m by sme chceli vystavať dvojdom jedna bytova jednotka 6 lôžok a druhá bytová jednotka 6 lôžok, dokopy 12 lôžok. Bude takýto projekt oprávnený ? Prípadne je možné druhý dvojdom s ďalčou kapacitou 12 lôžok vystavať na vedľajšej parcele 1000 m? (červeným na snímke sú rozdelené parcely,ktoré sa nachádzajú na jednom LV)

Ak áno, chceli by sme sa opýtať, ako má mať takýto dvojdom riešené sociálne zariadenia a kuchyňu. V jednej bytovej jednotke kuchyňa a sociálne zariadenie a v druhej bytovej jednotke tak isto jedna kuchyňa a sociálne zariadenie? Alebo podľa čoho by sme mali zvoliť vybavenie zariadenia, je to určené vo výzve? Pretože v zákone tak isto nie je o tom zmienka.

Odpoveď:

V podmienke poskytnutia príspevku č. 32 „Podmienka kapacitného zabezpečenia objektov sociálnych služieb spojených s bývaním a objektov SPODaSK spojených s bývaním“ je uvedená, akým spôsobom bude akceptovaná podpora objektov v sociálnych službách spojených s ubytovaním. Každá predložená ŽoNFP bude posúdená v rámci konania ŽoNFP, a až na základe ukončenia konania bude známe, či predložený projekt bude oprávnený. Predpokladom úspešnej ŽoNFP je splnenie podmienok poskytnutia príspevku zadefinovaný vo výzve.

V rámci podmienky poskytnutia príspevku v podmienke č. 33 „*Podmienka súladu projektu s národným stratégiami, legislatívou v oblasti sociálnych služieb alebo SPODaSK a transformačným plánom zariadenia“,* sú uvedené odkazy na publikácie v ktorých je uvedený presne zadefinovaný spôsob návrhu objektov sociálnych služieb.  Požiadavky na bytovú jednotku musia byť v súlade s vyhláškou 210/2016 Z.z. Ministerstva zdravotníctva Slovenskej republiky z 30. mája 2016, ktorou sa mení a dopĺňa vyhláška Ministerstva zdravotníctva Slovenskej republiky č. [259/2008 Z. z.](https://www.slov-lex.sk/pravne-predpisy/SK/ZZ/2008/259/) o podrobnostiach o požiadavkách na vnútorné prostredie budov a o minimálnych požiadavkách na byty nižšieho štandardu a na ubytovacie zariadenia. V rámci jednotného postupu deinštitucionalizácie zariadení sociálnych služieb RO pre IROP odporúča pri príprave investičných projektov transformácie systému sociálnych služieb nasledovné publikácie vydané v rámci Národného projektu Deinštitucionalizácie: <https://www.ia.gov.sk/sk/narodne-projekty/programove-obdobie-2007-2013/narodny-projekt-di/publikacie-na-stiahnutie> a publikácie na stránke <https://www.employment.gov.sk/sk/rodina-socialna-pomoc/socialne-sluzby/deinstitucionalizacia-socialnych-sluzieb.html>.

Je oprávnené vystavať aj tretí dvojdom v inej obci vzdialenej 12 km od existujúceho zariadenia ?

Odpoveď:

Podmienkou je, že objekt musí byť včlenený do bežnej zástavby obce a primerane vzdialený od iného objektu, v ktorom sa poskytuje sociálna služba t.j., aby bol objekt pobytovej formy sociálnej služby situovaný v zastavanej časti obce s naviazanosťou na základnú občiansku vybavenosť.

Koľko takýchto dvojdomčekov s kapacitou 12 lôžok môže byť vybudovaných na jednej parcele ? prípadne koľko môže byť vedľa seba dvojdomčkov na susedných parcelách ?

Odpoveď:

Na väčšej ploche pozemku možno postaviť nehnuteľnosť s bytovými jednotkami najviac pre 2x 6 prijímateľov, nie však v pôvodnom areáli zariadenia. Toto kritérium platí aj pre postavenie nehnuteľností na nových pozemkoch mimo zariadenia.

V súlade so Špecifickým cieľom 2.1.1 IROP podporený objekt musí byť včlenený do bežnej zástavby obce a primerane vzdialený od iného objektu, v ktorom sa poskytuje sociálna služba t.j., aby bol objekt pobytovej formy sociálnej služby situovaný v zastavanej časti obce s naviazanosťou na základnú občiansku vybavenosť. Objekt alebo pozemok nemôže byť situovaný v jej okrajovej časti alebo extraviláne, aby neboli prijímatelia pobytovej formy soc. služby  segregovaní od ostatných obyvateľov obce, respektíve mestskej časti. V súlade s cieľmi DI je potrebné začleniť prijímateľov pobytových foriem sociálnych služieb (hlavne celoročných) do života komunity a iniciovať ich osobnostný rozvoj. Vytvoriť fyzické prostredie, ktoré umožní čo najvyššiu mieru samostatnosti prijímateľov. Aby sa podarilo naplniť základný cieľ  - začleniť prijímateľov do života komunity, v lokalite musí byť zabezpečená univerzálna dostupnosť dopravy, verejných priestorov, verejných a neverejných služieb, ako aj pracovísk v takom rozsahu, aby ich boli schopní užívať prijímatelia pokiaľ možno samostatne. Objekty umiestnené priamo v areáli zariadenia nie sú akceptovateľné a nejde o DI.

Môžu klienti - dôchodcovia mať tieto domčeky v prenájme ?

Odpoveď:

Na otázku sa nedá jednoznačne odpovedať. Nevieme, aké výdavky sú myslené pod pojmom prenájom. Vo všeobecností prenájom od klientov nie je oprávnený.

1. [1] Pod existujúcim zariadením sa rozumie fungujúce a sprevádzkované zariadenie SPODaSK k dátumu vyhlásenia výzvy [↑](#footnote-ref-1)
2. [1] Nehodiace sa prečiarknite [↑](#footnote-ref-2)